Lejlighed ligger på fjerde sal, men med en lille elevator fra stueetagen (altså 10-12 trappetrin op). Gaden er rimelig rolig, vi var ikke generede af nogen form for trafikstøj. Der er vel en 600-700 meter til den nærmeste metro station. Flere små supermarkeder og barer i gaden, et bageri skråt overfor. Ingen tagterasse, men to små altaner med formiddagssol. Ana er en venlig, bestemt og erfaren vært. Lejligheden var super-rengjort og møblementet virkede nyt og skandinavisk/minimalistisk. Køkken og bad er velfungerende. Der var service og bestik til mange flere end de fire personer, lejligheden kan rumme; og det var vi glade for, for så slipper man for at vaske op i en evindelighed. Vi vender gerne tilbage igen.